**Orientări metodologice**

|  |  |  |  |
| --- | --- | --- | --- |
| **Teme ontologice**  *Întrebări privind elementele din care este compusă realitatea: ce există cu adevărat? Ce pare să existe, fiind doar în ochii privitorului?* | **Teme epistemologice**  *Cum putem cunoaște cel mai bine acțiunile oamenilor și societatea?* | **Teme privind schimbările societății contemporane**  *Care sunt tendințele importante? Este ordinea socială actualmente produsă global sau local? Este o ordine care se dezvoltă sau o ordine care se multiplică și se de-structurează?* | **Întrebări** |
| Idealist vs. Materialist |  |  | Ce elemente sunt mai puternice – cele materiale, sau cele imateriale (simboluri, valori, norme etc)? |
|  | Emic vs. Etic  Interpretativ vs. Obiectivist  Limbaj dialogic vs. Limbaj „fereastră” |  | -Cât efort trebuie să facem pentru a înțelege acțiunea altor oameni?  -Cât de comparabili sunt oamenii, în acțiuni și gândire?  -Dacă mai mulți oameni folosesc aceleași cuvinte (eg. in răspuns la un chestionar), putem avea încredere că gândesc cam același lucru? |
|  | Calitativ vs. cantitativ |  | Ce este mai folositor: să înțelegem cât mai bine semnificațiile & organizarea socială a acțiunilor oamenilor, sau să clasificăm acțiunile conform unei scheme sumare și să realizăm o descriere cantitativă? |
|  | Idiografic vs. Nomotetic |  | Are sens să căutăm ordinea specifică a unui eveniment social, sau mai degrabă să căutăm regularități generale în acțiunile oamenilor? |
| Acțiune (*Agency*) vs. Structură vs. Situație | Individualist vs. Holist (vs. Interacționist/Situaționist) |  | La ce este cel mai folositor să ne uităm pentru a înțelege un eveniment social?   * La tipurile de acțiuni și interacțiuni ale indivizilor, și semnificațiile lor * La forțele sociale care le influențează acțiunile, structurile sociale în cadrul cărora acționează * La interacțiunile concrete, aici și acum, cu tot cu resursele puse la îndemână în situația respectivă |
| [Concret / Agregat] | Micro vs. Macro |  | Este mai relevant să ne uităm de aproape la acțiunile oamenilor, sau să avem o privire de la distanță (bird’s eye view) în care să observăm regularități referitoare la colectivități / populații mari? |
|  | Pozitivist vs. Constructivist |  | Este cunoașterea  1. o reprezentare fidelă, tip „oglindă”, a realității descrise, sau  2. o reprezentare dependentă de participarea observatorului în evenimentul studiat (și interesele / mizele participanților, inclusiv a observatorului)? |
|  | Modernitate vs. postmodernitate | Modernitate vs. postmodernitate | Are rost să căutăm o cunoaștere obiectivă – acceptabilă de toți actorii sociali? Sau este cunoașterea inevitabil personală, poziționată? |
|  | Global vs. Local (vs. Glocal) | Global vs. Local (vs. Glocal) | Cât de uniforme, *general*-*inteligibile* sunt societățile și acțiunile oamenilor – sub influența proceselor la scală globală? Mai există specificități locale? |